1841年之前，清政府搞咗一口通商政策，廣州就係嗰時大陸唯一對外口岸，鬼佬只能喺呢度登陸同停留，廣州呢時係世界第四大貿易之都。由於啲鬼佬只准喺廣州城度走動，「廣州市」當其時亦未建制，啲街坊重係叫廣州做「省城」，鬼佬亦自然認咗廣州城係「廣東」，直頭就叫「省城」做「canton」，而「cantonese」亦就變為廣府人、廣東人同廣州話嘅代名詞。